OpenLLM-France/wikimedia huggingface dataset:
# Eldon (Iowa)

Eldon és una població dels Estats Units a l'estat d'Iowa. Segons el cens del 2000 tenia 998 habitants.

## Demografia

Segons el cens del 2000, Eldon tenia 998 habitants, 438 habitatges, i 275 famílies. La densitat de població era de 341 habitants/km².
Dels 438 habitatges en un 29,2% hi vivien nens de menys de 18 anys, en un 51,1% hi vivien parelles casades, en un 8% dones solteres, i en un 37% no eren unitats familiars. En el 31,7% dels habitatges hi vivien persones soles el 18% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,28 i el nombre mitjà de persones que vivien en cada família era de 2,91.
Per edats la població es repartia de la següent manera: un 25,3% tenia menys de 18 anys, un 6% entre 18 i 24, un 27,4% entre 25 i 44, un 24,2% de 45 a 60 i un 17,1% 65 anys o més.
L'edat mediana era de 39 anys. Per cada 100 dones de 18 o més anys hi havia 92,3 homes.
La renda mediana per habitatge era de 26.950 $ i la renda mediana per família de 37.250 $. Els homes tenien una renda mediana de 29.261 $ mentre que les dones 20.573 $. La renda per capita de la població era de 14.495 $. Entorn de l'11,4% de les famílies i el 15,5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Eldon». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 6 agost 2010].
* ↑ «Geographic Comparison Table- Eldon». American Fact Finder. Oficina del Cens dels Estats Units, 12-01-2010.
# Enllaç C-Np

Els compostos d'organeptuni (o compostos orgànics del neptuni) són compostos químics que contenen un enllaç químic entre carboni (C) i neptuni (Np) (enllaç C-Np).
La química de l'organoneptuni és la ciència química que explora les propietats, l'estructura i la reactivitat dels compostos d'organoneptuni, que són compostos organometàl·lics que contenen un enllaç químic de carboni a neptuni.
Existeixen diversos compostos d'aquest tipus tot i que l'element en si, el neptuni, és artificial i altament radioactiu: clorur de triciclopentadienilneptuni, tetrakis(ciclopentadienil)neptuni (IV) i neptunocè (Np(C₈H₈)₂).

## Prepraració

Els compostos d'organoneptuni generalment es preparen mitjançant reaccions de metàtesi d'halogenurs de neptuni i altres compostos organometàl·lics, com ara els complexos de ciclopentadiè (Cp) i de ciclooctatetraè (COT).
    NpCl₄ + KCp → NpCp₄ + 4 KCl
    8 NpCl₃ + 9 BeCp₂ → 6 NpCp₃Cl + 2 Np + 9 BeCl₂
    NpCl₄ + 2 K₂COT → Np(COT)₂ + 4 KCl

## Referències

* ↑ Polly i Dutkiewicz, Walter.
* ↑ Baumgärtner, Fischer i Laubereau, 1965, p. 560.
* ↑ Fischer et al., 1966, p. 583-584.
* ↑ Baumgärtner et al., 1968, p. 634.
* ↑ Arnold, Dutkiewicz i Walter, 2017, p. 11460-11475.

## Bibliografia

* Arnold, Polly L; Dutkiewicz, Michał S; Walter, Olaf «Organometallic Neptunium Chemistry» (en anglès). Chemical Reviews, 117(17), 2017. ISSN: 0009-2665.
* Baumgärtner, F; Fischer, E. O; Laubereau, P «Über die Existenz von Tri-cyclopentadienyl-neptunium(IV)-halogenid» (en alemany). Naturwissenschaften, 52(20), gener 1965. DOI: 10.1007/BF00631569.
* Baumgärtner, F; Fischer, E. O; Kanellakopulos, B; Laubereau, P «Tetrakis(cyclopentadienyl)neptunium(IV)» (en anglès). Angew. Chem. Int. Ed. Engl, 7, 1968, pàg. 634. DOI: 10.1002/anie.196806341.
* Fischer, E. O; Laubereau, P; Baumgärtner, F; Kanellakopulos, B «Tricyclopentadienylneptunium-chlorid» (en anglès). Journal of Organometallic Chemistry, 5(6), juny 1966. DOI: 10.1016/S0022-328X(00)85165-7.
* Polly, L. Arnold; Dutkiewicz, Michał S; Walter, Olaf «Organometallic Neptunium Chemistry» (en anglès). Chemical Reviews Article ASAP. DOI: 10.1021/acs.chemrev.7b00192.
Compostos de carboni amb altres elements de la taula periòdica :
CH
He
CLi
CBe
CB
CC
CN
CO
CF
Ne
CNa
CMg
CAl
CSi
CP
CS
CCl
CAr
CK
CCa
CSc
CTi
CV
CCr
CMn
CFe
CCo
CNi
CCu
CZn
CGa
CGe
CAs
CSe
CBr
CKr
CRb
CSr
CY
CZr
CNb
CMo
CTc
CRu
CRh
CPd
CAg
CCd
CIn
CSn
CSb
CTe
CI
CXe
CCs
CBa
CLa
CHf
CTa
CW
CRe
COs
CIr
CPt
CAu
CHg
CTl
CPb
CBi
CPo
CAt
Rn
Fr
CRa
CAc
Rf
Db
Sg
Bh
Hs
Mt
Ds
Rg
Cn
Nh
Fl
Mc
Lv
Ts
Og
CCe
CPr
CNd
CPm
CSm
CEu
CGd
CTb
CDy
CHo
CEr
CTm
CYb
CLu
CTh
CPa
CU
CNp
CPu
CAm
CCm
CBk
CCf
CEs
Fm
Md
No
Lr :
Química de nucli orgànic
Molts usos en química
Investigació acadèmica, però sense ús generalitzat
Enllaç desconegut :
# Eleccions legislatives estonianes de 1920

Les eleccions legislatives estonianes de 1920 se celebraren el 27 i el 29 de novembre de 1920 per a escollir els 100 membres del Riigikogu. Foren les primeres eleccions després de ser aprovada la Constitució estoniana de 1920. Els més votats foren el Partit Laborista i altres grups agraris i Konstantin Päts fou nomenat primer ministre d'Estònia en un govern de coalició.

## Resultats

Vots vàlids: 471.228; 96,4%
| Bloc electoral /Partit | Votes | % | Seats |
| Partit del Treball (Tööerakond) | 99,030 | 21,0% | 22 |
| Unió de Grangers (Põllumeeste kogud) | 97,825 | 20,8% | 21 |
| Partit Socialdemòcrata Obrer Estonià (Eesti Sotsialistlik Tööliste Partei, ESTP) | 80,211 | 17,0% | 18 |
| Partit Socialista Independent dels Treballadors (Iseseisev Sotsialistlik Tööliste Partei) | 50,119 | 10,6% | 11 |
| Partit Popular (Rahvaerakond) | 48,972 | 10,4% | 10 |
| Partit Popular Cristià (Kristlik Rahvaerakond) | 35,420 | 7,5% | 7 |
| Consell Central de Sindicats de Tallinn (Tallinna Ametiühisuste Kesknõukogu) | 24,849 | 5,3% | 5 |
| Partit Bàltic Alemany (Saksa-Balti erakond) | 18,444 | 3,9% | 4 |
| Partits Russos (Vene rahva ühendatud) | 8,620 | 1,8% | 1 |
| Grup Econòmic (Majandusrühm) | 4,948 | 1,1% | 1 |
| Ciutadans de la Rep. d'Estònia a la costa del Llac Peipus | 1,344 | 0,3% |
| Altres (6) | 1446 | 0,3% |
| Altres i minoria jueva (2) | 395 | 0,1% |

## Fonts

* II Riigikogu valimised: 5.-7. mail 1920 / Riigi Statistika Keskbüroo = Élections au parlement: de 5.-7. mai 1920 / Bureau Central de Statistique de l'Estonie - Tallinn: Riigi Statistika Keskbüroo, 1920 (Tallinn : Tallinna Eesti Kirjastus-Ühisus; Narva: M. Minis)
# Eleccions legislatives gregues de 2012

«Eleccions legislatives gregues de 2012» té aquests significats:
* Eleccions legislatives gregues de maig de 2012: eleccions al Parlament grec de 6 de maig de 2012.
* Eleccions legislatives gregues de juny de 2012: eleccions al Parlament grec de 17 de juny de 2012.
# Eleccions legislatives gregues de 1996

Les eleccions legislatives gregues de 1996 se celebraren el 22 de setembre de 1996. El partit més votat fou el PASOK, i el seu cap Kostas Simitis va formar govern.

## Resultats

| Partit | Partit | Líder | Vots | % | +/– | Escons | +/– |
| | PASOK | Kostas Simitis | 2,813,245 | 41.49 | -5.2 | 162 | −8 |
| | Nova Democràcia | Miltiadis Evert | 2,584,765 | 38.12 | -1.2 | 108 | -3 |
| | Partit Comunista de Grècia | Aleka Papariga | 380,167 | 5.61 | +1.11 | 11 | +2 |
| | Coalició d'Esquerra i Progrés | Nikos Konstantopoulos | 347,051 | 5.12 | 2.18 | 10 | +10 |
| | Moviment Democràtic Social | Dimitris Tsovolas | 300,617 | 4.43 | (-) | 9 | (-) |
| | Primavera Política | Andonis Samaràs | 199,463 | 2.94 | (-) | (-) | (-) |
| | Unió de Centristes | Vasilis Levendis | 48,677 | 0.72 | | 0 | +0 |
| | Unió d'Ecologistes | Dimosthenis Vergis | 19,934 | 0.29 | | 0 | +0 |
| | Partit dels Caçadors Grecs Κόμμα Ελλήνων Κυνηγών | | 17,419 | 0.26 | | | |
| | Unió Política Nacional | Chrisanthos Dimitriadis Χρύσανθος Δημητριάδης | 16,501 | 0.24 | | | |
| | Partit de l'Hel·lenisme | Sotiris Sofianopoulos | 12,205 | 0.18 | | | |
| | Lluita d'Esquerra | | 10,443 | 0.15 | - | 0 | - |
| | Ecologistes Alternatius | | 5,715 | 0.08 | - | 0 | |
| | Chrisi Avgi | Nikólaos Mikhaloliakos | 4,487 | 0.07 | - | 0 | - |
| | Ecologistes Grècia | Konstantinos Papanikolas | 4,113 | 0.06 | - | 0 | - |
| | Partit Comunista Marxista-Leninista de Grècia | | 4,016 | 0.06 | - | 0 | - |
| | OAKKE/Vinòjito | | 3,485 | 0.05 | - | 0 | - |
| | Coalició de Pensionistes- Treballadors-Agricultors-Joves Συμμαχία ΣΕΑΝ | | 2,470 | 0.04 | - | 0 | - |
| | Partit Socialista Combatent de Grècia | | 2,108 | 0.03 | - | 0 | - |
| | Olympismos Ολυμπισμός | Georgios Zois | 1,619 | 0.02 | - | 0 | - |
| | Partit dels Treballadors Grecs Κόμμα Εργαζομένων Ελλήνων, ΚΟ.Ε.ΕΛ. | | 247 | 0.00 | | 0 | - |
| | Democràcia Lliure Ελεύθερη Δημοκρατία | | 65 | 0.00 | - | 0 | - |
| | Partit Grec Europeu Ελληνικό Ευρωπαϊκό Κόμμα, Ελ.Ε.Κ. | | 8 | 0.00 | - | 0 | - |
| | Partit dels Drets Humans Κόμμα Ανθρωπίνων Δικαιωμάτων, Κ.Α.Δικ. | | 2 | 0.00 | - | 0 | - |
| | Altres | | 1,123 | 0.02 | - | 0 | - |
| Vots vàlids | Vots vàlids | 6,780,049 | 100,00 | | 300 | |
| Vots nuls | Vots nuls | 198,607 | | | | |
| Total | Total | Total | | | | | 6,978,656 |
| Participació | Participació | 75,0% | | | | |
| Electorat | Electorat | 9,140,742 | | | | |
| Font: Resultats del Ministeri Grec d'Interior; Greekelections.com ||||||||

## Enllaços externs

* Resultats de les eleccions gregues de l'arxiu d'Adam Carr Arxivat 2004-08-11 a Wayback Machine.
# Estació de la Universitat d'Alacant

Mapa Rodalies Alacant-Múrcia línia C-3 :
L'estació de la Universitat d'Alacant és un baixador situat en la frontera entre els municipis d'Alacant i Sant Vicent del Raspeig a la província d'Alacant, País Valencià. Forma part de la línia C-3 de la xarxa de Rodalia de Múrcia-Alacant operada por Renfe. Dona servei a la Universitat d'Alacant, tot i que es troba a una distància del campus. L'estació es troba al punt kilomètric 448,332 de la línia férria d'ample ibèric Madrid-Alacant a 91,19 metres d'altitud. El recinte va ser inaugurat l'any 2007 amb la posada en marxa de la línia C-3 de la xarxa de Rodalia. L'estació forma part de la línia C-3 de la xarxa de Rodalia de Múrcia-Alacant. Des del 22 d'octubre de 2018 opera una línia de regionals a Villena.

## Referències

* ↑ Universidad de Alicante (Apd.). «Universidad de Alicante (Apd.)» (en espanyol). [Consulta: 9 març 2012].
* ↑ «El lunes se inaugura la nueva frecuencia de trenes entre Alicante y Valencia.», 19-10-2019. Arxivat de l'original el 2018-12-09. [Consulta: 8 desembre 2018].
# Enric Bastit Garcia

Enric Bastit Garcia († 1940) fou un intel·lectual valencià. Treballà com a delineant a la Secció d'Obres Públiques de l'Ajuntament de València i fou membre de l'Agrupació Valencianista Republicana. Fou candidat del Front d'Esquerres a les eleccions generals espanyoles de 1933 a la província de València però no fou escollit, i el 1935 fou un dels fundadors de Nova Germania amb Antoni Igual Úbeda. El 1936 fou nomenat president de l'Ateneu Mercantil de València, càrrec que va ocupar fins al 1939. En acabar la guerra civil espanyola fou tancat a la presó de Sant Miquel dels Reis, on va morir el 1940.

## Referències

* Santi Cortés Carreres València sota el règim franquista (1939-1951) Publicacions de l'Abadia de Montserrat, 1995
# Elias James Corey

Elias James Corey (Methuen, Massachusetts, 12 de juliol de 1928) és un químic i professor universitari estatunidenc guardonat amb el Premi Nobel de Química l'any 1990.

## Biografia

Va estudiar química a l'Institut Tecnològic de Massachusetts, on es va graduar el 1948 i doctorar el 1951. Entre 1951 i 1959 fou professor a la Universitat d'Illinois, i a partir de 1959 és catedràtic a la Universitat Harvard.

## Recerca científica

Interessat en química orgànica Corey ha desenvolupat interessants recerques al voltant de les reaccions químiques per entendre el seu comportament. Així mateix a ell es deu la creació de la prostaglandina, el triciclohexaprenol i l'àcid giberlèlic entre d'altres.
Així mateix realitzà investigacions en la química teòrica, desenvolupant una Teoria General de Síntesi, anomenada Retrosíntesi. Aquesta consisteix a sotmetre una molècula orgànica que es vol sintetitzar a una sèrie de seccions per etapes i d'acord amb un conjunt de regles simples, tenint en compte el caràcter i el context estructural dels enllaços que es trenquen. Fou el primer a veure la utilitat dels ordinadors en el procés de retronsíntesi.
L'any 1990 fou guardonat amb el Premi Nobel de Química per les seves teories, i el seu posterior desenvolupament, de mètodes en l'àrea de la retrosíntesi.

## Referències

* 1 2 «Elias James Corey». Gran Enciclopèdia Catalana. Barcelona: Grup Enciclopèdia Catalana.

## Enllaços externs

* Pàgina de l'Institut Nobel, Premi Nobel de Química 1990 (anglès)
# Favela (pel·lícula)

Favela és una pel·lícula coproducció de l'Argentina i el Brasil dirigida per Armando Bó sobre el seu propi guió segons l'argument de Hugo Mac Dougall que es va estrenar el 3 d'agost de 1961 i va tenir com a protagonistes a Isabel Sarli, Iara Jati i Jece Valadão.

## Sinopsi

Una jove de la favela brasilera passa a luxosos escenaris de la cançó internacional.

## Repartiment

Van participar del film els següents intèrprets:
* Isabel Sarli
* Iara Jati
* Arnaldo Montel
* Ruth de Souza
* Menezes Monsueto
* Adalberto Silva
* Adelco Lanza
* José Da Silva
* Moassir Derengendrin
* Carlos A. Marín
* Moacyr Deriquém
* Terezinha Lopes
* Jece Valadão

## Comentaris

King va dir en la seva crònica a El Mundo :
| « | ”Salta del pintoresquisme dels morros carioques a la bellesa física d'Isabel Sarli. Es mou entre aquests elements secundant-se sense major seguretat, en la història sentimental i artística d'una noia que de la pobresa i l'anonimat passa al luxe material mitjançant la seva transformació en vedette teatral.” | » |

## Referències

* 1 2 3 Manrupe, Raúl. Un diccionario de films argentinos (1930-1995). Buenos Aires: Editorial Corregidor, 2001, p. 229. ISBN 950-05-0896-6.

## Enllaços externs

* Informació sobre Favela a cinenacional.com
* Favela a YouTube
# Lénino

Lénino (Ленино en rus) - és un poble de l'óblast de Penza, a Rússia, que en el cens del 2010 tenia 1.413 habitants.

## Referències

* ↑ «Полубояров М. С. Населённые пункты Сердобского района». Arxivat de l'original el 2011-11-17. [Consulta: 5 gener 2020].
# Marcel Marceau

Marcel Mangel, conegut arreu amb el nom artístic de Marcel Marceau, (Estrasburg, 22 de març de 1923 — Caors, 22 de setembre de 2007) va ser un mim «sense dubte el mim més popular del segle xx».
Durant la segona guerra mundial, d'arrels jueves, es va canviar el cognom i va ser agent de la resistència francesa.Son pare va ser assassinat pels nazis al camp d'exterminació d'Auschwitz el 1944.
Després de la Segona Guerra Mundial, va començar la seva carrera com a mim a Alemanya, actuant per a les tropes franceses d'ocupació. Després va decidir estudiar aquesta disciplina amb Étienne Decroux al teatre de Sarah Bernhardt de París.
Fou el creador del personatge «Bip» que tenia la cara pintada de blanc i duia uns pantalons molt amples i una camisa ratllada. Al cap, un barret de copa d'on li'n sortia una flor vermella.
El 1978 va fundar a París una escola de mim que s'ha tancat el 2005 per mor de la política d'austeritat de l'ajuntament de París.
El 2020 va sortir el film, Résistance (direcció: Jonathan Jakubowicz), sobre les seves activitats en la resistència francesa. Jesse Eisenberg hi té el paper de Marceau. Conta la història d'un grup d'escoltes jueus que amb la Resistència, va salvar la vida a centenars d'orfes.
| « | La paraula no és necessària per expressar el que se sent en el cor | » |
| — Marcel Marceau |||

## Referències

* 1 2 Saumell, Mercè. El teatre contemporani. Barcelona: Editorial UOC, 2006, p. 17-19. ISBN 978-84-9029-336-2.
* ↑ «Marcel Marceau». A: Gran Enciclopèdia Catalana. Barcelona: Grup Enciclopèdia.
* 1 2 «Mor Marcel Marceau, considerat el millor mim del món». 324cat. CCMA, 23-09-2007. [Consulta: 13 juny 2022].
* ↑ Gil, Carme-Laura «Marceau, el mim». VilaWeb, 26-09-2007.
* ↑ «Marcel Marceau triomfa al Teatre Fortuny». La Xarxa, 24-10-2002. [Consulta: 13 juny 2022].
* ↑ Prévot, Faustine «L'école du mime Marceau menacée de fermeture» (en francès). Le Parisien, 28-03-2005 [Consulta: 13 juny 2022].
* ↑ Casau, Gerard «‘Resistencia': les poc conegudes gestes de Marcel Marceau durant la Segona Guerra Mundial». Ara Balears, 29-07-2020.
# Bandera de Corbera (desambiguació)

«Bandera de Corbera» té aquests significats:
* La bandera de Corbera, a la Ribera Baixa
* La bandera de Corbera d'Ebre, a la Ribera d'Ebre
* La bandera de Corbera de Llobregat, al Baix Llobregat
# Asag

Asag (en sumeri:𒀉𒉺 a₂-sag₃) va ser, segons la mitologia sumèria, un dimoni monstruós que només amb la seva presència feia bullir els peixos dins dels rius.
Es coneix per un poema anomenat Lugal-e o també Les exploracions de Ninurta, on el déu Ninurta lluita amb ell perquè incitava a la rebel·lió contra els déus. Asag havia nascut del déu del cel, An i de la deessa Ki, divinitat que representava la terra, i vivia a les muntanyes de Kur. Al seu pas s'estenien les malalties i s'assecaven els pous. Anava acompanyat a la batalla per un exèrcit de guerrers que eren dimonis de pedra, nascuts de la seva unió amb les muntanyes.
Ninurta, que també s'anomena Ningirsu, amb la seva maça màgica i parlant anomenada Xarur, que significa «destructor de milers», la seva arma i símbol, i ajudat per les tempestes provocades pels vuit vents, després de seguir el consell del seu pare Enlil aconsegueix matar-lo. Asag i els dimonis de pedra van ser convertits en un enorme munt de roques que facilitaven el curs de les aigües i fecundaven la terra que va produir molt de blat.

## Referències

* ↑ Clayton, Matt. Mitologia sumeria. Freehold (N.J.): Refora Pub., 2020, p. 22-24.
* ↑ Black, J. A. (et al.). Gods, Demons, and Symbols of Ancient Mesopotamia. Austin (Texas): Univ. of Texas Press, 2014, p. 35-35.
# Julio de Castro Vázquez

Julio de Castro Vázquez (Ontur, província d'Albacete, 1878 - camí de l'Oliva, Tarragona, 14 de setembre de 1936) fou un militar espanyol, comissari de la Generalitat a Tarragona el 1934 i mort al començament de la guerra civil espanyola.
En el moment de produir-se els fets del sis d'octubre de 1934 era comandant militar de Tarragona amb el grau de tinent coronel i fou qui decretà l'estat de guerra a Tarragona en nom del general Domènec Batet i Mestres.
Entre octubre i desembre de 1934 va ocupar el càrrec de Comissari delegat de la Generalitat a Tarragona, càrrec equivalent al de president de la Diputació de Tarragona.
Simultàniament va formar part de la Unió Militar Espanyola (UME), i quan es va produir el cop d'estat del 18 de juliol de 1936 va intentar convèncer el comandant de Tarragona i cap del Regiment d'Infanteria "Almansa" n. 18, coronel Ángel Martínez Peñalver y Ferrer, que es revoltés contra la República. Tanmateix, el coronel es va negar i quan ho va intentar ell mateix, va fracassar i fou arrestat. Després d'estar confinat al Vendrell i al castell de Montjuïc, el 13 de setembre de 1936 fou jutjat per rebel·lia amb 57 militars revoltats i condemnat a mort per un tribunal popular a Tarragona. El 14 de setembre de 1936 fou afusellat per un escamot de milicians en un revolt del camí de l'Oliva (Tarragona).

## Referències

* ↑ Julio de Castro Vázquez, a Biografies de Tarragona, p.121
* ↑ Els fets d'octubre de 1934 a Ulldecona, Francesc Itarte i Vericat
* ↑ El restablecimiento de la normalidad. - Designación de Comisario de la Generalidad, La Vanguardia, 11 d'octubre de 1934
* ↑ Víctimes de la repressió revolucionària i republicana (1936 - 1937)
# La Crosse (Kansas)

La Crosse és una població dels Estats Units a l'estat de Kansas. Segons el cens del 2000 tenia 1.376 habitants.

## Demografia

Segons el cens del 2000, La Crosse tenia 1.376 habitants, 585 habitatges, i 367 famílies. La densitat de població era de 520,9 habitants/km².
Dels 585 habitatges en un 26,5% hi vivien nens de menys de 18 anys, en un 53% hi vivien parelles casades, en un 6,8% dones solteres, i en un 37,1% no eren unitats familiars. En el 33,5% dels habitatges hi vivien persones soles el 18,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,2 i el nombre mitjà de persones que vivien en cada família era de 2,81.
Per edats la població es repartia de la següent manera: un 21,5% tenia menys de 18 anys, un 6,1% entre 18 i 24, un 21,8% entre 25 i 44, un 23,3% de 45 a 60 i un 27,3% 65 anys o més.
L'edat mediana era de 45 anys. Per cada 100 dones de 18 o més anys hi havia 78,2 homes.
La renda mediana per habitatge era de 31.435 $ i la renda mediana per família de 39.118 $. Els homes tenien una renda mediana de 26.118 $ mentre que les dones 20.600 $. La renda per capita de la població era de 17.264 $. Entorn del 7,1% de les famílies i el 9,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- La Crosse». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 6 agost 2010].
* ↑ «Geographic Comparison Table- La Crosse». American Fact Finder. Oficina del Cens dels Estats Units, 12-01-2010.
# Kalman Chovan

Kalman Chovan (Szarvas, 18 de gener de 1852 - Budapest, 16 de març de 1928) fou un compositor i virtuós del piano hongarès.

## Biografia

Kálmán Chován va començar a estudiar música amb el seu pare, Zsigmond Chován, mestre de cor i eminent organista. Va assistir a la Universitat amb prou feines més d'un any i es va matricular simultàniament al conservatori. Després d'acabar els seus estudis, va ser professor de piano al Comte de Saint-Genois de Vienne durant un any; Va ser en aquest moment (1874) quan van aparèixer les seves primeres obres per a piano. Després d'un any de servei militar, el 1876, a Viena, va ser nomenat professor de piano a l'escola Eduard Horak (actual Franz Schubert Konservatorium). El 1889, després de tretze anys de servei, va tornar a Budapest i va ser nomenat al Conservatori de Budapest, en substitució de Ferenc Erkel, que s'havia retirat. Hi va ensenyar fins al 1916. Entre els seus alumnes hi havia Theodor Szántó i Arnold Székely. En col·laboració amb Árpád Szendy, va desenvolupar una institució per a la formació pedagògica sistemàtica dels professors de piano (1891).
El 1990 es va donar el seu nom a una escola de la seva ciutat natal.

## Escrits educatius

* A zongorajáték tanmódszere [Mètode d'ensenyament del piano] (1892).

## Obres

* Aforismes (5 scherzos).
* Gnomenkampf (paràfrasi del concert).
* Danses hongareses (per a piano a quatre mans, en dos llibres; diverses edicions).
* Sonata gran en mi major.
* Humoreske hongarès.
* Burlesc nocturn i improvisat.
* Romance et rondo per a violí i piano
* Humoreske.
* Rapsòdia hongaresa.
* Gran trio amb piano.
* Escenes de primavera.
* Imatges del desert.
* Cinc imatges musicals.
* Escena de taverna de piano a quatre mans.

## Fonts

* József Bokor (i.), El gran lèxic de Pallas. Arcanum, FolioNET. (ISBN 963 85923 2 X) (1893–1897, 1998)
* http://phoenix.szarvas.hu/varos/chovan_kalman.html Arxivat 2016-03-05 a Wayback Machine. [arxiu]

## Notes i referències

* (hu) Aquest article està parcialment o totalment extret de l'article de la Viquipèdia hongarès "Chován Kálmán".
# Juan Cruz Komar

Juan Cruz Komar (Rosario, Argentina, 13 d'agost de 1996) és un futbolista professional argentí que juga com a defensa a Rosario Central.
Komar va començar a despuntar a la categoria juvenil del Boca Juniors. El 3 de novembre de 2014, va debutar amb el primer equip en un partit de lliga contra el San Lorenzo de Almagro en una derrota a domicili per 2-0. Va jugar tot el partit. El gener de 2016 va començar a jugar al Club Atlético Talleres.

## Referències

* ↑ «Argentina - J. Komar - Profile with news, career statistics and history - Soccerway». soccerway.com. [Consulta: 18 desembre 2014].
* ↑ «San Lorenzo vs. Boca Juniors - 2 November 2014 - Soccerway». soccerway.com. [Consulta: 18 desembre 2014].